วันชาติจีน

วันชาติจีน (s=国庆节|t=|p=guóqìng jié|l=วันเฉลิมฉลองแห่งชาติ|links=yes) คือวันชาติของสาธารณรัฐประชาชนจีนอย่างเป็นทางการ (中华人民共和国国庆节) เป็นวันหยุดราชการในประเทศจีนที่มีการเฉลิมฉลองทุกปีในวันที่ 1 ตุลาคม เพื่อระลึกถึงการประกาศอย่างเป็นทางการของการสถาปนาสาธารณรัฐประชาชนจีนเมื่อวันที่ 1 ตุลาคม พ.ศ. 2492 
หลังจากวันที่ 1 ตุลาคม ยังมีการเพิ่มวันหยุดนักขัตฤกษ์อีก 6 วันตามปกติแทนวันหยุดสุดสัปดาห์ 2 ครั้งในช่วงวันที่ 1 ตุลาคม ทำให้เป็นวันหยุดนักขัตฤกษ์มีระยะเวลา 7 วันติดต่อกันหรือที่เรียกว่า สัปดาห์ทอง (黄金周; huángjīn zhōu)
== ประวัติศาสตร์ ==
สาธารณรัฐประชาชนจีนสถาปนาขึ้นเมื่อวันที่ 1 ตุลาคม พ.ศ. 2492 โดยมีพิธีฉลองการจัดตั้งรัฐบาลประชาชนกลางที่จัตุรัสเทียนอันเหมินในเมืองหลวงแห่งใหม่ที่ชื่อปักกิ่ง (เดิมชื่อเป่ย์ผิง) ในวันเดียวกัน การสวนสนามทางทหารของกองทัพปลดปล่อยประชาชนจีนถูกจัดขึ้นที่นั่น
ตามคำประกาศของเหมา เจ๋อตง ที่ประกาศถึงการจัดตั้งสาธารณรัฐอย่างเป็นทางการ รัฐบาลกลางได้มีมติประกาศให้ทุกวันที่ 1 ตุลาคมของทุกปี เป็นวันชาติของสาธารณรัฐประชาชนจีน
== การเฉลิมฉลอง ==
วันชาติเป็นวันเริ่มต้นสัปดาห์ทอง ซึ่งเป็นวันหยุดนักขัตฤกษ์ยาว 1 สัปดาห์
วันดังกล่าวมีการเฉลิมฉลองทั่วทั้งจีนแผ่นดินใหญ่ ฮ่องกง และมาเก๊า โดยมีเทศกาลที่รัฐบาลจัดขึ้นมากมาย เช่น ดอกไม้ไฟ คอนเสิร์ต ตลอดจนกีฬาและกิจกรรมทางวัฒนธรรม สถานที่สาธารณะ เช่น จัตุรัสเทียนอันเหมินในกรุงปักกิ่ง วันหยุดนี้ยังมีการเฉลิมฉลองโดยชาวจีนโพ้นทะเลจำนวนมาก
=== พิธีวางพวงมาลาที่อนุสาวรีย์วีรชน ===
ตั้งแต่ปี พ.ศ. 2547 ถึง 2556 พิธีวางพวงมาลาแห่งชาติถูกจัดขึ้นในวันชาติที่จัตุรัสเทียนอันเหมินหลังจากพิธีชักธงในปีที่ไม่มีการสวนสนาม พิธีนี้มีศูนย์กลางอยู่ที่อนุสาวรีย์วีรชน ซึ่งสร้างขึ้นในปี พ.ศ. 2501 เพื่อรำลึกถึงวีรชนชาวจีนหลายล้านคนที่เสียชีวิตระหว่างการต่อสู้เพื่อชาติเป็นเวลาหลายปี
ตั้งแต่ปี พ.ศ. 2557 พิธีนี้จัดขึ้นในวันหยุดใหม่ในชื่อ Martyrs' Day ซึ่งกำหนดขึ้นใหจัดในวันที่ 30 กันยายน และมีผู้นำพรรคและรัฐเป็นประธาน
=== พิธีชักธงชาติ ===
ในบางปี พิธีชักธงชาติจะถูกจัดขึ้นที่จัตุรัสเทียนอันเหมินในตอนเช้า หากไม่มีกำหนดการสวนสนาม
เป็นเวลาหลายปีที่พิธีชักธงวันชาติในเวลา 6.00 น. เป็นกิจกรรมที่สำคัญในปีที่ไม่มีการสวนสนามที่จัตุรัสเทียนอันเหมิน พิธีนี้เปิดให้สาธารณชนทั่วไปและนักท่องเที่ยวเข้าชม และสามารถรับชมการถ่ายทอดสดทางโทรทัศน์และสื่อออนไลน์สำหรับผู้ชมทั้งในประเทศและต่างประเทศ ในตอนท้ายของพิธี จะมีการปล่อยนกเขา
=== พิธีสวนสนามทางทหาร ===
การสวนสนามทางทหารและพลเรือนของกองทัพปลดปล่อยประชาชนจีน ตำรวจติดอาวุธประชาชน และกองทหารรักษาการณ์ร่วมกับตัวแทนประชาชนทุกสาขาอาชีพ รวมถึงผู้บุกเบิกรุ่นเยาว์ของจีนถูกจัดขึ้นในช่วงเช้าของวันชาติในปีที่กำหนด ตั้งแต่ปี พ.ศ. 2527 พิธีสวนสนามได้รับการถ่ายทอดสดครั้งแรกผ่านทาง สถานีวิทยุโทรทัศน์กลางแห่งประเทศจีน (CCTV) (และออกอากาศทั่วโลกผ่านดาวเทียมและเคเบิลทีวี) เป็นไฮไลท์สำคัญของการเฉลิมฉลองระดับชาติในกรุงปักกิ่ง
การสวนสนามถูกจัดขึ้นทุกปีตั้งแต่ปี พ.ศ. 2493 ถึง พ.ศ. 2502 และไม่ได้จัดจนถึงปี พ.ศ. 2527 เนื่องจากการปฏิวัติทางวัฒนธรรม
ในตอนแรกมีแผนจะจัดการสวนสนามในปี พ.ศ. 2532 แต่ได้ถูกยกเลิกเนื่องจากเกิดเหตุการณ์การปราบปรามและสังหารหมู่ผู้ชุมนุมที่จัตุรัสเทียนอันเหมินในวันที่ 4 มิถุนายน และการสวนสนามถูกจัดอีกครั้งในปี พ.ศ. 2542 และ พ.ศ. 2552
== ระเบียงภาพ ==
ไฟล์:1950-10-China-P-国庆节.jpg|วันชาติจีนในปี พ.ศ. 2493
ไฟล์:1950-10-China-P-国庆节2.jpg|วันชาติจีนในปี พ.ศ. 2493 (2)
ไฟล์:1950-10国庆节毛泽东刘少奇.jpg|เหมา เจ๋อตง และ หลิว เช่าฉี ทักทายประชาชนในวันชาติในปี พ.ศ. 2493
ไฟล์:China 10th Anniversary Parade in Beijing 02.jpg|การสวนสนามในวันชาติ พ.ศ. 2502
ไฟล์:Nikita Khrushchev, Mao Zedong, Ho Chi Minh and Soong Ching-ling.jpg|งานเลี้ยงเนื่องในวันชาติ พ.ศ. 2502
ไฟล์:1963-11 1963 庆祝中华人民共和国成立十四周年.jpg|ฉลองครบรอบ 14 ปีของการสถาปนาสาธารณรัฐประชาชนจีนในปี พ.ศ. 2506
ไฟล์:1963-11 1963 庆祝中华人民共和国成立十四周年 毛泽东在天安门城楼.jpg|เหมา เจ๋อตงที่พลับพลาเทียนอันเหมิน
ไฟล์:1964-11 1964年 国庆15周年.jpg|ฉลองครบรอบ 15 ปีของการสถาปนาสาธารณรัฐประชาชนจีน พ.ศ. 2507
ไฟล์:50th anniversary of PRC 4.jpg|รถถังออกจากจัตุรัสเทียนอันเหมินระหว่างการเฉลิมฉลองครบรอบ 50 ปีของกาสถาปนาสาธารณรัฐประชาชนจีนในปี พ.ศ. 2542
ไฟล์:Tiananmen Square - National Day 2004.JPG|จัตุรัสเทียนอันเหมิน กรุงปักกิ่ง ในปี พ.ศ. 2547
ไฟล์:National Day decorations - Beihai Park.JPG|สวนเป่ย์ไห่ ในปี พ.ศ. 2547
ไฟล์:Tiananmen Square - National Day 2006.jpg|ปักกิ่งในช่วงวันชาติในปี 2549
ไฟล์:201909 长安街70周年国庆花坛.jpg|การประดับดอกไม้ที่ถนนฉางอาน ในวันชาติครบรอบ 70 ปี พ.ศ. 2562
ไฟล์:2020年9月17日 实拍天安门广场国庆大花篮吊装施工现场.webm|วันที่ 17 กันยายน 2020 ภาพสถานที่ก่อสร้างกระเช้าดอกไม้ยักษ์วันชาติ ณ จัตุรัสเทียนอันเหมิน
ไฟล์:2020年10月1日 香港举办花车渔船巡游等节庆活动.webm|1 ตุลาคม พ.ศ. 2563 ฮ่องกงจัดกิจกรรมรื่นเริง เช่น ขบวนแห่เรือตกปลา
== ดูเพิ่ม ==
วันชาติ
วันชาติสาธารณรัฐจีน
ประวัติศาสตร์สาธารณรัฐประชาชนจีน
ครบรอบ 60 ปีของสาธารณรัฐประชาชนจีน
ครบรอบ 70 ปีของสาธารณรัฐประชาชนจีน
== อ้างอิง ==
วันชาติ
วันสาธารณรัฐ
วันสำคัญ